SET เช้าร่วง 11 จุด นักลงทุนขายลดเสี่ยง หลังไร้ปัจจัยใหม่หนุน
SET ภาคเช้าร่วง 11 จุด นักลงทุนขายลดเสี่ยง เนื่องจากยังไม่มีปัจจัยใหม่ๆ เข้ามาสนับสนุน รวมถึงรับความกังวลปัจจัยต่างประเทศ โดยมีแรงขายหุ้นขนาดใหญ่ออกมา โดยเฉพาะกลุ่มแบงก์
SET ภาคเช้าร่วง 11 จุด นักลงทุนขายลดเสี่ยง เนื่องจากยังไม่มีปัจจัยใหม่ๆ เข้ามาสนับสนุน รวมถึงรับความกังวลปัจจัยต่างประเทศ โดยมีแรงขายหุ้นขนาดใหญ่ออกมา โดยเฉพาะกลุ่มแบงก์
25 เม.ย. 2566

ผู้สื่อข่าวรายงานว่า ดัชนีตลาดหุ้นไทย ณ เวลา 10:47 น. อยู่ที่ 1,546.79 จุด ลดลง 11.08 จุด หรือ 0.71% สูงสุดที่ 1,559.86 จุด ต่ำสุดที่ 1,546.31 จุด มูลค่าการซื้อขาย 11,754.78 ล้านบาท
โดยตลาดหุ้นไทยภาคเช้าร่วงกว่า 10 จุด ตามตลาดต่างประเทศ ตามทิศทางตลาดหุ้นภูมิภาค ตอบรับความกังวลปัจจัยต่างประเทศ  โดยมีแรงขายหุ้นขนาดใหญ่ออกมา โดยเฉพาะกลุ่มแบงก์
ด้าน นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยเช้าวันนี้ปรับตัวลงไปกว่า 10 จุด เป็นไปตามบรรยากาศการลงทุนตลาดหุ้นอื่นในภูมิภาคเอเชียที่ส่วนใหญ่เคลื่อนไหวอยู่ในแดนลบ เนื่องจากยังไม่มีปัจจัยใหม่ๆ เข้ามาสนับสนุน
ส่วนปัจจัยในประเทศเองนักลงทุนอยู่ระหว่างการติดตามการเปิดเผยผลประกอบการของบริษัทจดทะเบียนอย่างต่อเนื่อง ซึ่งก่อนหน้านี้ผลประกอบการกลุ่มธนาคารพาณิชย์ก็ออกมาดี และล่าสุด HMPRO ก็ออกมาดีเช่นกัน ให้แนวรับไว้ที่ 1,540 จุด และแนวต้าน 1,560 จุด
นอกจากนี้ บล.โกลเบล็ก ระบุในบทวิเคราะห์ว่า คาดดัชนีในวันนี้ยังแกว่งตัวผันผวนระหว่างวัน โดยนักลงทุนยังรอดูตัวเลข PCE สหรัฐในสัปดาห์นี้ ซึ่งเป็นมาตรวัดเงินเฟ้อสำคัญ ขณะที่ปัจจัยในประเทศยังขาดปัจจัยใหม่เข้าหนุนตลาด มองกรอบการเคลื่อนไหวในวันนี้ที่ 1,550-1,565 จุด
 